Pierre-Jean de Béranger
Den franske digter Pierre-Jean de Béranger var den første rigtige sangskriver. Han blev med et slag berømt ved den satiriske vise "Le Roi d'Yvetot" (1813, Kongen af Yvetot), der hånede Napoleon. Senere blev han liberal og antiroyalistisk og endnu mere populær. Fem samlinger med viser til kendte melodier blev det til, fra Chansons morales et autres (1815, Moralske og andre viser) til Chansons nouvelles et dernières (1833, Nye og sidste viser). I samtiden var denne folkelige digter elsket og beundret af høj og lav for sin enkle digtning om politiske emner og jævne, let genkendelige typer og situationer.